CELEX: E2020P0002
Language: lv
Date: 2020-04-03 00:00:00
Title: Borgarting apelācijas tiesas (Borgarting Lagmannsrett) 2020. gada 3. aprīļa lūgums EBTA Tiesai sniegt konsultatīvu atzinumu lietā Norvēģijas valdība pret L (Lieta E-2/20) 2020/C 234/03

16.7.2020   
            
            
               LV
            
            
               Eiropas Savienības Oficiālais Vēstnesis
            
            
               C 234/3
            
         
      
         Borgarting apelācijas tiesas (Borgarting Lagmannsrett) 2020. gada 3. aprīļa lūgums EBTA Tiesai sniegt konsultatīvu atzinumu lietā Norvēģijas valdība pret L
      (Lieta E-2/20)
      (2020/C 234/03)
      
         Borgarting apelācijas tiesa (Borgarting Lagmannsrett) ar 2020. gada 3. aprīļa vēstuli, kuru Tiesas kanceleja saņēma 2020. gada 3. aprīlī, lūdza EBTA Tiesu sniegt konsultatīvu atzinumu lietā Norvēģijas valdība pret L par šādiem jautājumiem:
      
                  1.
               
               
                  Vai Direktīvas 2004/38/EK preambulas 27. apsvērums jāinterpretē tādējādi, ka ES/EEZ valstspiederīgā izraidīšana, kas ir noteikta ar rīkojumu par pastāvīgu izraidīšanu, ir pretrunā Direktīvai 2004/38/EK, kaut arī attiecīgajai personai saskaņā ar 32. panta 1. punktu ir iespēja iesniegt pieteikumu par izraidīšanas rīkojuma atcelšanu?
               
            
                  2.
               
               
                  Kā jāsaprot 32. panta 1. punktā ietvertie vārdi “būtiski mainījušies apstākļi” gadījumos, kad izraidīšanas pamatā ir ES/EEZ valstspiederīgā personīgās īpašības?
               
            
                  3.
               
               
                  Ja pieņem, ka ES/EEZ valstspiederīgā personīgās īpašības, kuras ir izraidīšanas pamatā, nemainīsies – vai izraidīšana, kas noteikta līdztekus pastāvīgam ieceļošanas aizliegumam, šādos gadījumos būs pretrunā Direktīvai 2004/38/EK?
               
            
                  4.
               
               
                  Kā 27. panta 2. punktā izklāstītā prasība, saskaņā ar kuru izraidīšanai jābūt samērīgam pasākumam, ir jāsaprot saistībā ar ES/EEZ valstspiederīgā izraidīšanu, kas noteikta līdztekus pastāvīgam ieceļošanas aizliegumam, ja attiecīgajai personai ir ģimene un bērni valstī, no kuras tā tiek izraidīta? Vai šādos gadījumos direktīva nepieļauj izraidīšanu, kas noteikta līdztekus pastāvīgam ieceļošanas aizliegumam?
               
            
                  5.
               
               
                  Kāda nozīme būtu jāpiešķir noziedzīgu nodarījumu neesamībai soda izciešanas laikā un pozitīvai attīstībai pēc atlaišanas uz probāciju, nosakot to, vai pastāv “faktiski, attiecīgajā brīdī esoši un pietiekami nopietni draudi”, kā minēts 27. panta 2. punktā?